Un român a fost înjunghiat, în timp ce era în vacanță în Egipt. În ce stare se află
Un turist român, care a fost înjunghiat în Egipt la începutul lunii decembrie 2024, a primit îngrijiri medicale gratuite în valoare de peste 30.000 de euro, în urma intervenției Ambasadei României la Cairo pe lângă autoritățile locale, a transmis Ministerul Afacerilor Externe. Bărbatul în vârstă de 34 de ani este inginer IT și lucrează Marea Britanie și se afla în vacanță în Egipt, în luna decembrie, a fost spitalizat în stare gravă la Sharm El-Sheikh, însă nu avea asigurare de călătorie.